**«Рухани жаңғыру»**

Еліміз егемендігін алғалы Ел басы Нұрсұлтан Назарбаев халқының алдына нақты мақсат қойып, сол мақсатқа жеткенше еңбек етуде. « Бір жағадан бас, бір жеңнен қол шығарып»- еліміздің халқы бірін-бірі қолдап еңбек етуде.

Халқымыздың алдына қойылған бағыттардың бірі « Рухани жаңғыру» болып отыр. Тарихта ұмытылып бара жатқан тұлғалар, оқиғалар, дәстүрлер т.б. жағдайлар еске түсіріліп отыр. Осы мақсатта жұмыс жүргізу үшін біздің мектебімізде «Рухани жаңғыру» тақырыбымен тәрбие сағаты өтті. Тәрбие сағатында ұстаздар оқушыларға видиороликтер көрсетіп, қысқаша түсінік беріп өтті. Сабақ басталғанда оқушыларды екі топқа бөліп, бірінші топ «Сұңқар», екінші топ «Лашын» тобы болды. Достық торы әдісімен оқушылар бір-біріне сәттілік тіледі. Бірінші кезеңде екі топ өз әндерін орындады, екінші кезеңде би сайысы болды. Бұл кезеңде оқушылар қаражорға биін биледі. Әділ –қазылар алқасы оқушыларды карточка, смайликтермен бағалады. Үшінші кезеңде оқушылар үйге берілген тапсырма бойынша ұлттық тағам пісіріп, дәмін татқызды.

Еліміздің болашағы оқушылардың өз елінің тарихын, салт-дәстүрін, ата-бабасын ұмытпаудың кепілі болатынына сенімдіміз.